Ujuvus
Ujuvus on keha võime püsida vedeliku pinnal või tõusta pinnale. Ujuvuse tagamiseks peab keha tihedus olema väiksem vedeliku tihedusest. Suurtel rõhkudel, näiteks Maa sisemuses, võivad ka tahked kehad hakata käituma sarnaselt vedelikega. Tuntud näited on soolakuplid maakoores, vahevöö pluumid või kas või liustiku voolamine tema enese raskuse mõjul. Seetõttu võivad ka tahkes kehas olevad ümbritsevast väiksema tihedusega kehad teha läbi ujuvat liikumist.